CELEX: C2006/108/11
Language: et
Date: 2006-05-06 00:00:00
Title: Kohtuasi C-121/06 P: Giorgio Fedon & Figli SpA, Fedon America, Inc.  1. märtsi 2006.  aasta apellatsioonkaebus Euroopa Ühenduste Esimese Astme Kohtu  14. detsembri 2005.  aasta otsuse peale kohtuasjas T-135/01:Giorgio Fedon & Figli Spa, Fedon America, Inc. versus Euroopa Ühenduste Komisjon ja Euroopa Liidu Nõukogu

6.5.2006   
            
            
               ET
            
            
               Euroopa Liidu Teataja
            
            
               C 108/7
            
         Giorgio Fedon & Figli SpA, Fedon America, Inc. 1. märtsi 2006. aasta apellatsioonkaebus Euroopa Ühenduste Esimese Astme Kohtu 14. detsembri 2005. aasta otsuse peale kohtuasjas T-135/01:Giorgio Fedon & Figli Spa, Fedon America, Inc. versus Euroopa Ühenduste Komisjon ja Euroopa Liidu Nõukogu
   (Kohtuasi C-121/06 P)
   (2006/C 108/11)
   Kohtumenetluse keel: itaalia
   Pooled
   
      Hagejad: Giorgio Fedon & Figli SpA, Fedon America, Inc. (esindajad: avvocato I. Van Bael, avvocato A. Cevese, avvocato F. Di Gianni ja avvocato R. Antonini)
   
      Teised menetlusosalised: Euroopa Ühenduste Komisjon ja Euroopa Liidu Nõukogu
   Hagejate nõuded
   
               —
            
            
               tühistada Esimese Astme Kohtu 14. detsembri 2005. aasta otsus;
            
         
               —
            
            
               tunnistada, et menetlusstaadium seda lubab ja teha sisuline otsus, tunnustades hagejate õigust kahju hüvitamisele kostjate ebaseaduslikust või seaduslikust tegevusest tuleneva vastutuse alusel;
            
         
               —
            
            
               igal juhul mõista kostjatelt välja nii käesolevas kui ka Esimese Astme Kohtu menetluses kantud kulud;
            
         
               —
            
            
               teise võimalusena mõista hageja kasuks välja õiglane hüvitis Esimese Astme Kohtu menetluse ebamõistliku kestuse tõttu;
            
         
               —
            
            
               võtta kõik muud meetmed, mis on õigluse seisukohast vajalikud.
            
         Väited ja peamised argumendid
   Hagejad väidavad, et vaidlustatud otsus on täielikult põhjendamata seoses ühe hageja peamise argumendiga, st argumendiga, et kõnealusele kohtuasjale iseloomuliku faktilise raamistiku korral on hagejatel kahju hüvitamise hagi huvides ühenduse käitumise ebaseaduslikkuse tõendamiseks õigus viidata Maailma Kaubandusorganisatsiooni vaidluste lahendamise organi otsusele.